**Styremøte SJFF 9. juni 2023**

Tilstede: Lene, Thomas, Karin, JanR, Yngve, JanW, Ola, Håvard

Meldt fravær: Mats

Det er og har vært mye aktivitet! Dette er bra og gir veldig bra omdømme om SJFF!

Sak 33: Protokoll fra styremøte 24. april

* Ingen kommentar

Sak 34: Godkjenne innkjøp/reiser

* Kjøpt ny parafinovn til hytta på Nedre Fjellvann- godkjent
* Kjøp av 12 ferskvanns-stenger og 12 saltvannsstenger-godkjent

Sak 35: Leder elveutvalg informerer fra møte med Jarle Lunde- utsatt fra sist styremøte

* Utsetter til neste styremøte

Sak 36: Klargjøring av jakthefter, endringer?

Usikkert om vi fortsatt får jakt ved område 5 ved Nyggjeli, en grunneier synes det er lite fugl. Vi tar en ekstra telefon, og prøver å finne en løsning.

Vi jobber for å få jakte på dette området, JanW skal snakke med Kenneth

- Konsumprisindeksen har steget på Vinterleå. Har de fått nok betalt? De har etterlyst info om dette. Thomas sjekker kontrakten.

- Thomas og Lene ser på jaktheftet når alt er klart.

Sak 37: Svar fra Miljødirektoratet – hva tenker vi?

* Vi venter på møtet vi skal ha med Svein v/ Saudefaldene. Vi ønsker å ha en dialog og få informasjon. Har ikke fått noe svar, Lene har purret på mail og snakket med han, men ikke fått noe dato. Lene purrer en gang til.

Sak 38: Camp Holmavann

* Foreløpig 11 stk påmeldt
* Karin har snakket med ungdomsskolen
* Vi gir beskjed til fylket om det ikke blir 20 påmeldte
* Vi legger inn en annonse i Ryfylke
* Karin snakker med Benjamin om video-snutt

Sak 39: Ønske om fryseboks nede, barne og ungdomsutvalg

* Vi tømmer og vasker den fryseboksen som allerede er der

Sak 40: Sjøhytte; skal vi ta vekk dusj kabinett på badet nede og sette vaskemaskin og tørketrommel der? Selge dusj kabinett og spisebord som står på loftstue?

* Styret stemmer for dette forslaget til JanW. Vi gir dusjkabinettet gratis til Syvert
* Karin ønsker spisebordet, hun får det gratis
* JanW ordner

Sak 41: Trenger vi to prosjektorer når vi har pusset opp?  Skal vi selge den ene?  Og Tv, vedtatt at vi skal kjøpe crome-cast så trenger ikke dette

* Vi trenger ikke TV (den gir vi bort til Salem). Vi selger den eldste prosjektoren
* Fremgang oppussing
* Ryfylke Bygg venter på Ryfylke Elektro ifht taket
* Lene vasker veggene
* Vi beiser etterpå når veggene er klar

Sak 42: Nye bord og stoler til lokalet. Lene legger frem forslag/andre forslag legges frem på styremøte

* Styret er enige om hvilke bord vi vil ha, vi må sjekke litt mer ifht stoler
* Vi trenger nytt stort nøkkelskap med **kode** til oppbevaring av alle nøklene

Sak 43: Båtplass i båthavna

* Jan W har ordnet båtplass til medlemspris og lensepumpe (elektrisk som går på batteri)
* Pris: 550kr i mnd de mnd vi ønsker at båten skal ligge ute
* Dette er et godt tilbud til medlemmene våre
* Nøkkel i kodeboks
* Det koster 50kr pr døgn pluss bensinpenger( eller fylle opp tanken selv)
* Booker båten på Roomis

Sak 44: Ny båt til Nedre Fjellvann og skilter «Sjøørret fredet» bestilt (fiskefond)

* Ola, Thomas og Mats setter opp skiltene

Sak 45: Info om gapahuk

Fylkeskommunen har avslått søknaden om parkeringslommer, det må en parkering med avkjørsel og plass til å snu. Må sende inn ny søknad på nytt forslag. SJFF og Sondre Birkeland ønsker at de kommer på befaring. Fylkeskommunen sier at de skal behandle saken raskt. Lene har snakket med fylkeskommunen mange ganger, og fortsetter trykket. Dette tar tid!!

Sak 46: Poeng og premiering av predatorer 2023. Thomas legger frem forslag.

* Rev 40p
* Mår 30p
* Mink 30p
* Røyskatt 30p
* Ravn 20p
* Kråke 20p
* Skjære 20p

Styret godkjenner dette forslaget

Gevinst: 1.premie: Lethermann med inngravert «Årets rovviltjeger SJFF 2023»

Vi har også 3 stk trekk-premier med 500kr i gavekort fra Handelsforeningen

Sak 47: Klipping av plen og orden ved klubbhus i sommer. Forslag; alle i styret bør ta hver sin uke i sommer. Vetlebu tar taket i sommer

* Lene lager en oversikt, styremedlemmer sender Lene hvilke uker som kan passe

Sak 48: Oversikt over utstyr utvalg

* Barne -og ungdomsutvalg, og elveutvalg mangler

Eventuelt

* Septiktanken er tømt, men det er lekkasje i den. Vi venter på pålegg fra kommunen
* Andedammen skal koble seg på det kommunale anlegget. Skal SJFF koble seg på dette, eller investere i ny septiktank? Vi utsetter denne saken
* Sommeraktiviteter: SJFF skal arrangere aktiviteter 4. og 27. juli.
* 4.juli: ikke bestemt hvilken aktivitet enda. Lene, Ola/Thomas tar denne aktiviteten.
* Lene og Odd Atle tar 27.juli (fluebinding i idrettsbrakka)

Avslutter møtet med mat på Kraft Kafe.

Godt jobba og God sommer 😊

Referent: Karin Ø-Gauthun